เงินบาทเปิดตลาด 32.27/29
ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 32.27/29 ทรงตัวแต่มีแนวโน้มแข็งค่า
21 ก.ค. 2553

ธนาคารกรุงศรีอยุธยา รายงาน เงินบาทเปิดตลาดเช้านี้ที่ระดับ 32.27/29 ทรงตัวแต่มีแนวโน้มแข็งค่า
นักบริหารเงินธนาคารกรุงศรีอยุธยา กล่าวว่า เงินบาทเปิดตลาดเช้านี้ที่ระดับ 32.27/29 บาท/ดอลลาร์ ปรับตัวแข็งค่าเล็กน้อยจากเย็นวานนี้ที่ระดับ 32.28/30 บาท/ดอลลาร์ ทิศทางทรงตัวต่อเนื่องแต่มีแนวโน้มขยับแข็งค่าตามค่าเงินในภูมิภาค
"(เงินบาท)นิ่งๆ อยู่ตรงนี้มา 3 วันแล้ว วันนี้น่าจะแกว่งตัวในกรอบแคบๆ" นักบริหารเงิน กล่าว
เมื่อคืนที่ผ่านมามีการประกาศผลประกอบการของบริษัท โกล์ดแมนแซค ออกมาไม่ค่อยดีนัก ขณะที่ตลาดหุ้นดาวน์โจนส์แกว่งตัวเปิดตลาดดัชนีติดลบก่อนที่จะกลับมาเป็นบวกช่วงท้ายตลาด คาดว่า นักลงทุนส่วนใหญ่ยังรอดูปัจจัยสำคัญในช่วงวันศุกร์ ได้แก่ การทดสอบความแข็งแกร่งของสถาบันการเงินในสหภาพยุโรป
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 87.26/30 เยน/ดอลลาร์ ปรับตัวอ่อนค่าจากระดับ 86.81/82 เยน/ดอลลาร์ ส่วนเงินยูโรอยู่ที่ 1.2894/2898 ดอลลาร์/ยูโร ปรับตัวอ่อนค่าจากระดับ 1.2930/2933 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวแกว่งตัวในกรอบเดิมแคบๆ ระหว่าง 32.25-32.35 บาท/ดอลลาร์